Regter, minister moet sokker in Afrika regruk | Netwerk24
Regter, minister moet sokker in Afrika regruk
Die Internasionale Sokkerfederasie (Fifa) het ’n onafhanklike, swaargewig-taakspan op die been gebring om sake reg te ruk by die beleërde Konfederasie van Afrika-sokker (Caf).
Giovanni Infantino, Fifa-president, praat Sadio Mané van Senegal moed in nadat sy span die eindstryd van die Afrikabeker-toernooi teen Algerië verloor het. Foto: Getty Images
Fifa het verlede maand amptelike beheer van dié beheerliggaam oorgeneem, nadat sy reputasie deur etlike korrupsieskandale en aantygings van seksuele teistering teen van sy top-bestuurslede geskaad is.
’n Komitee, wat politici, juriste, finansiële kenners en selfs ’n voormalige minister van buitelandse sake insluit, gaan nou gevra word om toe te sien dat talle hervormings bespoedig en deurgevoer word by Caf.
Dié komitee se lede is Abdoulaye Diop (Mali se voormalige minister van buitelandse saake), Hossam El Shafei (Egipte), Janet Katisya (Kenia), Martin Ngoga (Rwanda) en ’n regter van Ghana, Anin Yeboah.
Dié taakspan het Dinsdag saam met die president van Fifa, Gianni Infantino, vergader.
Van die onderwerpe wat op dié vergadering bespreek is, is ouditreëls, deursigtigheid, goeie korporatiewe bestuur en die noodsaaklikheid vir Caf om goeie ondersteuning aan sy 54 lidlande te bied.
Veiligheid by wedstryde en maniere om inkomste uit die vasteland se kompetisies te genereer, is ook aangeraak. – Reuters
Meer oor: Konfederasie Van Afrika-Sokker | Fifa | Caf
Iranse ‘blue girl’ dood ná sy haarself aan brand steek
KYK: Opslae oor 'kind' wat by wedstryd rook
Maradona brei weer in Argentinië